stanford-oval/wikipedia huggingface dataset:
Kasper Schmeichel

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kasper Peter Schmeichel
Syntymäaika: 5. marraskuuta 1986 (ikä 37)
Syntymäpaikka: Kööpenhamina, Tanska
Pelipaikka: maalivahti
Pituus: 186 cm
Seura
Seura: RSC Anderlecht
Junioriseurat
2002–2004: Manchester City
Seurat
| Vuodet | Seura | O | (M) |
| 2004–2009 | Manchester City | 8 | (0) |
| 2006 | → Darlington (laina) | 4 | (0) |
| 2006 | → Bury (laina) | 29 | (0) |
| 2007 | → Falkirk (laina) | 15 | (0) |
| 2007–2008 | → Cardiff City (laina) | 14 | (0) |
| 2008 | → Coventry City (laina) | 9 | (0) |
| 2009–2010 | Notts County | 43 | (0) |
| 2010–2011 | Leeds United | 37 | (0) |
| 2011–2022 | Leicester City | 414 | (0) |
| 2022–2023 | Nice | 36 | (0) |
| 2023–2024 | Anderlecht | 31 | (0) |
| 2024– | Celtic | 2 | (0) |
Maajoukkue
| 2004–2005 | Tanska U19 | 8 | (0) |
| 2006 | Tanska U20 | 1 | (0) |
| 2007–2008 | Tanska U21 | 17 | (0) |
| 2013– | Tanska | 105 | (0) |
 Seurajoukkueuran tilastot kattavat vain kansalliset sarjat, päivitetty 20. elokuuta 2024.  Maajoukkueuran tilastot päivitetty 20. eokuuta 2024.
Kasper Peter Schmeichel (s. 5. marraskuuta 1986 Kööpenhamina, Tanska) on tanskalainen jalkapalloilija, joka on pelipaikaltaan maalivahti. Hän edustaa Skotlannin Valioliigassa pelaavaa Celticiä. Hän pelasi 11 vuotta englantilaisseura Leicester Cityssä, kauden 2022–2023 ranskalaisseura Nicessä ja kauden 2023–2024 Belgian liigan Anderlechtissa.. Schmeichel on pelannut Tanskan maajoukkueessa vuodesta 2013.
Seurajoukkueura

Schmeichel liittyi Manchester Cityn edustusjoukkueeseen seuran junioreista tammikuussa 2004, ja oli sittemmin vakiokasvo reservijoukkueessa. Vuoden 2006 alussa hän oli neljän ottelun ajan lainalla Darlingtonissa. Helmikuun loppupuolelta kauden loppuun hän oli lainalla Buryn riveissä pelaten 15 ottelua. Hän jatkoi lainasopimuksella samassa seurassa seuraavan kauden alussa 14 ottelun ajan. Vuoden 2007 tammi-toukokuussa hän pelasi 15 ottelua lainasopimuksella Skotlannin Valioliigassa, Falkirkissa.
Schmeichel pelasi debyyttiottelunsa Manchester Cityn ykkösjoukkueessa 11. elokuuta 2007 Valioliigakauden avausottelussa West Hamia vastaan; ottelu päättyi Cityn 2-0-voittoon. Hän pelasi kauden 2007–2008 seitsemän ensimmäistä valioliigaottelua, muun muassa Cityn voittaessa Manchester Unitedin 1–0. Lokakuun alusta vuoden loppuun hän oli lainalla Cardiff Cityssä ja kevätkaudella kaksi kuukautta Coventry Cityssä.
Schmeichel pelasi kaudella 2008–2009 vain yhden ottelun Manchester Cityssä. Hän siirtyi elokuussa 2009 kakkosliigassa pelanneeseen Notts Countyyn, jossa pelasi sarjavoittoon päättyneellä kaudella 43 liigaottelua. FA Cupissa hän oli pudottamassa valioliigan Wigania Notts Countyn edetessä 16 parhaan joukkoon. Kesällä 2010 hän siirtyi Leeds Unitediin, jossa pelasi yhden kauden.
Schmeichel siirtyi kesällä 2011 mestaruussarjassa pelanneeseen Leicesteriin runsaan miljoonan punnan siirtosummalla. Seuraavien kolmen kauden aikana hän pelasi seuran kaikki liigaottelut. Leicesterin noustua valioliigaan hän pelasi kaudella 2014–2015 yhteensä 24 ottelua, poissaolojen syynä olivat lähinnä loukkaantumiset. Seuraavalla kaudella hän pelasi jokaisen valioliigaottelun alusta loppuun Leicesterin voittaessa mestaruuden.
Schmeichel pelasi kaudella 2016–2017 kahdeksan ottelua Mestarien liigassa ja 30 Valioliigassa. Maaliskuusta 2017 lähtien hän on toiminut ajoittain joukkueen kapteenina. Seuraavalla kaudella hän pystyi pelaamaan 33 sarjaottelua. Kaudella 2018–2019 hän pelasi jälleen täydet minuutit jokaisessa valioliigaottelussa, samoin koronaviruspandemian keskeyttämällä seuraavalla kaudella. Hän pelasi kaikki liigaottelut myös kaudella 2020–2021. Eurooppa-liigassa hän pelasi kuusi ottelua. FA Cupissa hän pelasi neljä ottelua Leicesterin voittaessa cupmestaruuden 2021. Hän oli samana vuonna voittamassa FA Community Shieldiä. Hän pelasi kaudella 2021–2022 Valioliigassa 37, Eurooppa-liigassa kuusi ja Konferenssiliigassa kahdeksan ottelua.
Schmeichel siirtyi elokuussa 2022 ranskalaisseura OGC Niceen. Hän pelasi kaudella 2022–2023 Ligue 1:ssä 36 ottelua ja Konferenssiliigassa seitsemän ottelua. Syyskuussa 2023 hän siirtyi belgialaisseura Anderlechtiin. Hän pelasi kaudella 2023–2024 Belgian liigassa 31 ottelua. Kesällä 2024 hän siirtyi Skotlannin Valioliigan Celticiin.
Maajoukkueura

Schmeichel pelasi ensimmäisen A-maaottelunsa Tanskan maajoukkueessa Makedoniaa vastaan helmikuussa 2013. Hän nousi Tanskan ykkösmaalivahdiksi pelattuaan kaikki Tanskan ottelut vuoden 2016 EM-kisojen karsinnoissa. Hän pelasi Tanskan kaikki neljä ottelua MM-kilpailuissa 2018, kaikki kuusi ottelua Tanskan edetessä välieriin kesälle 2021 siirretyissä EM-kilpailuissa, kaikki kolme ottelua MM-kilpailuissa 2022 ja kaikki neljä ottelua EM-kilpailuissa 2024. Kaikkiaan hän on pelannut 20. elokuuta 2024 mennessä 105 maaottelua.
Schmeichelin isä on pitkäaikainen maajoukkuemaalivahti Peter Schmeichel, joka pelasi uransa loppupuolella myös Manchester Cityssä.
Kemerovon alue Turkvision laulukilpailussa

| Kemerovon alue |
| --- | --- |

Paikallinen TV-asema:  TBC
Esiintymiset
Esiintymiskerrat:  1
Ensiesiintyminen:  2013
Paras sijoitus:  Ei jatkoon (2013)
Huonoin sijoitus:  Ei jatkoon (2013)
Kemerovon alue on osallistunut Turkvision laulukilpailuun kerran, vuonna 2013.
Historia > 2013

Kemerovon alue osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Çildiz Tannakeşeva kappaleella "Şoriyakun Ünü". Turkvision laulukilpailun semifinaalissa Tannakeşeva ei päässyt jatkoon.
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Sija | Pisteet | Semif>  | Pisteet |
| --- | --- | --- | --- | --- | --- | --- | --- |
| 2013 | Çilldiz Tannakeşeva | Šoori | ”Şoriyakun Ünü” | Ei päässyt jatkoon | Ei päässyt jatkoon | Ei päässyt jatkoon | Ei päässyt jatkoon |
2014: Ei osallistunut kilpailuun
2015: Ei osallistunut kilpailuun
2016: Ei osallistunut kilpailuun
Keltahytykkä

| Keltahytykkä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Tremellomycetes
Lahko::  Tremellales
Heimo::  Tremellaceae
Suku::  Poimuhytykät Tremella
Laji::  mesenterica
Kaksiosainen nimi
 Tremella mesenterica  Schaeff. 
Katso myös
   Keltahytykkä Wikispeciesissä   Keltahytykkä Commonsissa 
Infobox OKNimi-testi OK: 
Keltahytykkä (Tremella mesenterica) on hyytelösieni, joka on keltainen ja liuskainen.
Ulkonäkö ja koko

Keltahytykkä on nimensä mukaan keltainen tai oranssinkeltainen moniliuskainen hyytelömäinen massa, sen väri muuttuu tummanoranssiksi kuivuessa. Itiöemä on noin 2,5-10 cm leveä ja 3-4 cm korkea. Kasvaa puunrungoilla puulla ja lahottaa sitä. Voi löytää ympäri vuoden. Ei ole myrkyllinen, mutta ei erityisen maukas.
Levinneisyys

Havaintoja on hajanaisesti Suomen päästä päähän, painottuen eteläisimpään Suomeen. Ei ole kuitenkaan mikään erityisen harvinainen sieni. On levinnyt myös Pohjois-Amerikassa laajasti.
Aiheesta muualla

Tremella mesenterica, keltahytykkä @ Natural Fungi in Finland
Laji.fi: keltahytykkä (Tremella mesenterica)
Ikkuna Suomen Luontoon: Keltahytykkä (Arkistoitu – Internet Archive)
Kerro, kerro kuvastin

| Kerro, kerro kuvastin> Mirror Mirror |
| --- | --- |
 Elokuvan DVD -painoksen kansikuva.
Ohjaaja:  Tarsem Singh
Käsikirjoittaja:   Marc Klein  Jason Keller 
Tarina:  Melissa Wallack
Perustuu:  Grimmin veljesten Lumikkiin
Tuottaja:   Ryan Kavanaugh  Bernie Goldmann  Brett Ratner  Kevin Misher 
Säveltäjä:  Alan Menken
Kuvaaja:  Brendan Galvin
Leikkaaja:   Robert Duffy  Nick Moore 
Pukusuunnittelija:  Eiko Ishioka
Pääosat:   Lily Collins  Julia Roberts  Armie Hammer  Nathan Lane 
Valmistustiedot
Valmistusmaa:   Yhdysvallat
Tuotantoyhtiö:   Relativity Media  Citizen Snow Film Productions  Goldmann Pictures  Misha Films  Rat Entertainment  Yuk Films 
Levittäjä:   Yhdysvallat Relativity Media    Suomi Nordisk Film Theatrical Distribution
Ensi-ilta:   30. maaliskuuta 2012
Kesto:  106 minuuttia
Alkuperäiskieli:  englanti
Budjetti:  85 000 000 dollaria
Tuotto:  166 170 922 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Kerro, kerro kuvastin (engl. Mirror Mirror) on vuonna 2012 ensi-iltansa saanut yhdysvaltalainen fantasiaelokuva, jonka on ohjannut Tarsem Singh. Grimmin veljesten Lumikki-satuun perustuvan elokuvan pääosissa esiintyvät Lily Collins, Julia Roberts ja Armie Hammer. Elokuva sai puvustuksestaan Oscar-ehdokkuuden.
Rooleissa

| 0 | 1 | 2 |
| --- | --- | --- |
|  Lily Collins  | … |  Lumikki     |
|  Julia Roberts  | … |  Clementianna   |
|  Armie Hammer  | … |  Andrew Alcott   |
|  Nathan Lane  | … |  Brighton   |
|  Mare Winningham  | … |  Margaret   |
|  Michael Lerner  | … |  Baron   |
|  Sean Bean  | … |  King   |
|  Danny Woodburn  | … |  Grimm   |
|  Martin Klebba  | … |  Butcher   |
|  Sebastian Saraceno  | … |  Wolf   |
|  Jordan Prentice  | … |  Napoleon   |
|  Mark Povinelli  | … |  Half Pint   |
|  Joe Gnoffo  | … |  Grub   |
|  Ronald Lee Clark  | … |  Chuckles   |
|  Lisa Roberts Gillan  | … |  Mirror Queen   |
|  Robert Emms  | … |  Charles Renbock   |
KTO Rosomak

Rosomak-1
KTO Rosomak (puol. Kołowy Transporter Opancerzony) (suom. ahma) on Patria Vehiclen Puolan maavoimille myymän ja WZM S.A.:n (Wojskowe Zakłady Mechaniczne Spółka Akcyjna w Siemianowicach Śląskich) lisenssivalmistaman panssaroidun miehistönkuljetusajoneuvon, Patria AMV:n paikallinen versio.
Hankinta

Joulukuussa 2002 Puolan puolustusministeriö allekirjoitti hankintasopimuksen 690 Patria AMV -ajoneuvon valmistuksesta Puolassa. Hankintakilpailun merkittävimmät osanottajat Patrian AMV:n lisäksi olivat MOWAG Piranha ja Steyer Pandur. Hankitun version erot alkuperäiseen olivat muun muassa mahdollisuus kuljettaa ajoneuvoa C-130 Hercules -kuljetuskoneella sekä uintikyky. Hankitut ajoneuvot jakautuvat kahteen osaan 313 taistelu- ja 377 kuljetus/erikoisajoneuvoon. Lokakuussa 2013 tilausta lisättiin  997 ajoneuvoon, ja niiden luovutus tapahtuisi vuosina 2014–2019.
Puolan ostamat Rosomak-ajoneuvot:
30 mm:n tykillä varustettuihin rynnäkköpanssariajoneuvoihin (Oto Melara Hitfist 30P -torni ja 30mm ATK MK 44 -konetykki),
12,7 mm:n raskaalla konekiväärillä varustettuihin jalkaväen kuljetuspanssariajoneuvoihin,
esikunta- ja viestiajoneuvoihin, pioneeritiedusteluajoneuvoihin, lääkintäajoneuvoihin, huoltoajoneuvoihin ja tiedusteluajoneuvoihin (vain 6 x 6 vetävin pyörin).
Nowa Technika Wojskowa -lehti järjesti nimikilpailun, jonka tuloksena ajoneuvon nimeksi tuli Rosomak. Ajoneuvo korvaa palveluksessa olleet OT-64 SKOT kuljetusvaunut sekä osittain BMP-1 rynnäkkövaunut. Ajoneuvot sijoitetaan Puolan 21. vuoristoprikaatin kahteen pataljoonaan sekä 12. moottoroituun prikaatiin.
Versiot > KTO Rosomak

KTO Rosomak jalkaväentaisteluajoneuvo on aseistettu OTO Melaran Hitfist-30P -tornilla, jossa on 30 millimetrin ATK Mk 44 -tykki ja 7,62 millimetrin NATO UKM-2000C -konekivääri. Tornissa on lisäksi kehittynyt tulenjohtojärjestelmä lämpötähtäimineen ja Obra-laservaroitin, joka on liitetty kuuteen 81 millimetrin 902A ZM Dezamet -savukranaatinheittimeen.
Versiot > KTO Rosomak-M1 ja M1M

KTO Rosomak-M1 jalkaväentaisteluajoneuvo on Afganistanin sodassa saatujen kokemusten mukaisesti varustettu lisäpanssaroinnilla, parannetuin viestivarustein, ajajan ja komentajan kupolien edessä olevilla vaijerileikkureilla, taakse ja sivuille valvovin videokameroin sekä kahdella taistelutilaan sijoitetulla LCD-näytöllä, tulensuunnan paikantavalla Pilar-järjestelmällä. Lisäpanssaroinnin vuoksi järjestelmä menetti uintikyvyn ja siitä poistettiin potkurit. Ajoneuvoa on edelleen parannettu ja versio tunnetaan nimellä M1M. Merkittävin lisäys on RPG ammusten suojaverkko QinetiQ RPGNet sekä uusittu naamiomaalaus. Lisäksi Duke-järjestelmä ja Yhdysvaltain asevoimilta lainattu Blue Force Tracking -järjestelmä. Kaikki vihreät M1-ajoneuvot varustetaan myös RPG Net:llä.
Versiot > KTO Rosomak-M3

KTO Rosomak-M3 on Afganistaniin suunniteltu miehistönkuljetusversio, joka on varustettu samoin kuin M1. Ajoneuvon tornina on avoin OSS-D-torni, jossa on 40 millimetrin Mk-19 kranaatinheitin tai 12,7 millimetrin NSW/WKM-B raskas konekivääri.
Versiot > KTO Rosomak-WEM

KTO Rosomak-WEM (puol. Wóz Ewakuacji Medycznej) Lääkintäevakuointiajoneuvo on panssaroitu ambulanssi, jossa on kolmen hengen miehistö. Ajoneuvo kykenee kuljettamaan kolmet paarit sekä lisäksi neljä istuvaa potilasta. Afganistanissa toimivat ajoneuvot on lisäksi varustettu lisäpanssarein ja RPGNetillä kuten M1M.
Versiot > KTO Rosomak-S

KTO Rosomak-S on kuljetusajoneuvo, joka kykenee kuljettamaan kaksi Spike-ohjuksin varustettua panssarintorjuntaryhmää.
Versiot > KTO Rosomak-WD

KTO Rosomak-WD (puol. Wóz Dowodzenia) (suom. komentoajoneuvo) on pataljoonankomentajan esikuntaajoneuvo. WB Electronics esitteli ensimmäisen version vuonna 2008.
Versiot > KTO Rosomak-Łowcza

KTO Rosomak-Łowcza on ilmatorjunnan johtoportaan komentovaunu, joka on varustettu ZWD-10R Łowcza-3 -järjestelmää muistuttavalla Łowcza-järjestelmällä.
Karelian Hills

| Karelian Hills Psychework |
| --- | --- | --- |

Studioalbumin tiedot
 Julkaistu: 20. huhtikuuta 2018
 Kesto: 50.48
 Levy-yhtiö: Ranka
Listasijoitukset
  18. (albumilista)    4. (fyysinen albumilista)
Psycheworkin muut julkaisut
| The Dragon’s Year 2016 | Karelian Hills 2018 | Spark of Hope 2023 |
Karelian Hills on jyväskyläläisen melodista metallia esittävän Psycheworkin toinen albumi.
Kappaleet

Siege – 6.06
Phantoms White – 5.54
Sky Keeps Raining – 5.50
Fury And The Beast – 5.11
Karelian Hills – 7.25
Fire Still Burns – 5.06
Ghost Patrol – 5.00
There Beyond – 10.11
Kokoonpano

Anthony Parviainen – laulu
J-V Hintikka – Kitara
Juha Takanen – Kitara
Ville Koskinen – basso
Otto Närhi – koskettimet
Konsta Vehkala – rummut
Arvostelut

Imperiumi: 9/10
Inferno:
Kaaoszine:
Soundi:
Aiheesta muualla

Karelian Hills Discogsissa. (englanniksi)
Albumi Karelian Hills Encyclopaedia Metallum -sivustolla (englanniksi)
Katie Eriksson
Aiheesta muualla

Katie Eriksson: List of publications (PDF).[vanhentunut linkki] Åbo Akademi (englanniksi).
Kausalan junaturma

Kausalan junaturma tapahtui 13. tammikuuta 1995, kun Helsingistä Pietariin matkalla ollut erikoispikajuna Sibelius törmäsi Iitin kunnan Kausalan kylässä Kaivomäen tasoylikäytävälle juuttuneeseen, betonielementtejä kuljettaneeseen ajoneuvoyhdistelmään. Aamulla kello kahdeksan aikaan tapahtuneessa onnettomuudessa loukkaantui kahdeksan ihmistä. Sr1-sarjan sähköveturi 3033 ja neljä junan kuudesta vaunusta suistuivat kiskoilta. Junan ravintolavaunu kaatui kyljelleen Kausalan ratapihalle.
Onnettomuuden syy oli elementtejä kuljettaneen ajoneuvoyhdistelmän takatelin juuttuminen raiteille liukkaassa tasoristeyksessä. Ajoneuvoyhdistelmää oli yritetty saada liikkeelle hiekoittamalla tasoristeyksen kantta. VR:n liikenteenohjausta ei ollut ennätetty varoittaa. Rekka juuttui tasoristeykseen vain muutamia minuutteja ennen törmäystä.
Vauriot

Veturin keula sekä kolme vaunua vaurioituivat pahoin. Yksi rekan kuormana olleista betonielementeistä sinkoutui törmäyksen voimasta läheisen viljavaraston seinän lävitse. Törmäyksen rajuutta kuvaa myös se, että ravintolavaunussa kassakone lensi koko vaunun päästä toiseen.
Kausaalienkeli

| Kausaalienkeli> The Causal Angel |
| --- | --- |

Alkuperäisteos
Kirjailija:  Hannu Rajaniemi
Kieli:  englanti
Genre:  tieteiskirjallisuus
Kustantaja:  Gollancz
Julkaistu:  2014
Suomennos
Suomentaja:  Antti Autio
Kustantaja:  Gummerus
Julkaistu:  2014
ISBN:  978-951-20-8490-6
Sarja: Kvanttivaras-trilogia
Edeltävä:  Fraktaaliruhtinas
Löydä lisää kirjojaKirjallisuuden teemasivulta
Kausaalienkeli (engl. The Causal Angel) on Hannu Rajaniemen tieteisromaani. Teos on Kvanttivaras-trilogian päätösosa.
Teoksen on julkaissut Gollancz Isossa-Britanniassa ja Tor Yhdysvalloissa.
Aiheesta muualla

Internet Speculative Fiction Database (englanniksi)
Kattaus

Katettu ruokapöytä ravintolassa.
Kattaus on yksi ruokailua edeltävistä valmisteluista. Siinä järjestetään ruokailuvälineet käytännölliseen ja esteettiseen järjestykseen, jotta ruokailu olisi miellyttävämpää ja helpompaa. Katettavat ruokailuvälineet ovat usein tarjoiluastiat ja ottimet, ruokalautaset, ruokailuvälineet ja juomalasit sekä lautasliinat.
Kattauksen yhteydessä asetetaan pöytäliina, mahdolliset kukkamaljakot, kynttilät ynnä muut koriste-esineet juhlavuutta lisäämään.
Vuoden 1915 kattausoppaan mukaan lautaset asetellaan kahden senttimetrin etäisyydelle pöydän reunasta ja aterimet samalle suoralle viivalle, yhtä etäälle pöydän reunasta ja toisistaan. Veitset lautasen oikealle puolelle terä kohti lautasta, haarukat lautasen vasemmalle puolelle piikit ylöspäin ja lusikat lautasen taakse lusikan pesät vasemmalle. Laseja katetaan kolme lautasen oikealle puolelle korkeusjärjestykseen, korkein lasi lähimmäs lautasta.
Aiheesta muualla

Kuvia tai muita tiedostoja aiheesta Kattaus Wikimedia Commonsissa
Kazakstanin kommunistinen kansanpuolue

Kazakstanin kommunistinen kansanpuolue on myöhemmin kielletystä Kazakstanin kommunistinen puolueesta erkaantunut poliittinen ryhmittymä, joka on virallinen rekisteröity puolue ja joka saa paikkoja Kazakstanin valtiopäivien alahuoneeseen mažilisin. 20. maaliskuuta 2016 järjestetyissä mažilisin vaaleissa se sai seitsemän valtiopäiväpaikkaa toisen oppositiopuolueen, Kazakstanin demokraattinen puolue Ak Žolin tapaan.
Julia (ohjelmointikieli)

| Julia |
| --- | --- |

Paradigma:  monia; imperatiivinen, funktionaalinen, olioperusteinen
Tyypitys:  dynaaminen, vahva, nominatiivinen, parametrinen, vapaaehtoinen
Yleinen suoritusmalli:  ajonaikaisesti käännettävä (tyyppikoodi, LLVM)
Muistinhallinta:  roskienkeruu
Julkaistu:  14. helmikuu 2012
Vakaa versio:  1.11.0
Vaikutteet:  R, MATLAB, Python, Lisp, Perl, Lua, Ruby
Käyttöjärjestelmä:  alustariippumaton
Verkkosivu:  julialang.org, github.com/JuliaLang/julia
Julia on ohjelmointikieli, jota on kehitetty erityisesti tieteelliseen laskentaan, tavoitteenaan yhdistää hitaiden dynaamisten kielten helppokäyttöisyys ja perinteisten staattisten kielten suorituskyky.
Julian keskeisin piirre ja ohjelmointitapa on multiple dispatch eli funktion koko tyyppijälki määrittää, mitä toteutusta eli metodia tietystä funktiosta kutsutaan. Monissa muissa kielissä metodit kuuluvat yhdelle objektille, eli vain ensimmäisen parametrin (esim. self) tyypillä on merkitystä (engl. single dispatch).
Käyttöaiheet

Lineaarialgebra on yksi numeerisen laskennan keskeisistä alueista, joten tähän löytyy hyvä tuki Julian perus- ja standardikirjastosta (using LinearAlgebra):
AbstractArray ja tämän alatyypit mahdollistavat moniulotteiset taulukot suoraan Base-paketista
Monipuolinen vektori- [1, 2, 3] ja matriisisyntaksi [1 2 3; 4 5 6]
Matriisioperaattorit +, -, *, /, ⋅, ×
Jälki tr(M), determinantti det(M) ja kääntäminen inv(M)
Eigen-arvot eigvals(M), eigen-vektorit eigvecs(M) ja faktorointi factorize(M)
Matriisityypit kuten Symmetric, Hermitian ja Tridiagonal
Faktorointityypit kuten BunchKaufman, LU ja QR
Lyhennelmät [x*y for x=1:5, y=5:10], jotka tekevät taulukon
Generaattorit (x^5 for x=1:10), jotka voidaan iteroida
Käyttö

Julia-komentoriviohjelman voi ladata kielen virallisilta web-sivuilta valmiina ajotiedostona ohjeiden mukaan. Kieli voidaan asentaa myös juliaup-työkalulla, joka helpottaa myös kielen päivittämistä ja useiden eri versioiden rinnakkaista käyttöä.
julia --help näyttää saatavilla olevat asetukset ja julia käynnistää REPL-konsolin. Komentoriviä voidaan käyttää poistumatta REPL-tilasta ;-komennolla ja paketinhallintatilaan päästään ]-komennolla. ]? näyttää kaikki Pkg-pakettienhallinnan REPL-tilan komennot, jotka vastaavat Pkg-paketin funktioita. REPL-ohjelmasta poistutaan <CTRL>-D. Julia-kääntäjää käytetään yhdelle lähdetiedostolle yksinkertaisesti julia hei-wikipedia.jl. (Tämä Julia-kääntäjä toimii ns. JAOT-periaatteella (engl. just-ahead-of-time) eli Julia-koodi käännetään tyypitetyn ja LLVM-välikoodin kautta konekielelle, mutta tämä tapahtuu ajon aikana eikä erillisessä käännösvaiheessa.)
Julia REPL mahdollistaa interaktiivisemman ohjelmointitavan, missä kehitettävät ohjelmat ovat omassa moduulissaan ja tiedostossaan, testit ovat omassa moduulissaan ja tiedostossaan, testit ajetaan Julia-konsolissa tyylillä include("testit.jl") ja tämän lisäksi tehdään interaktiivista testaamista konsolissa. Kun interaktiivisesti löydetään jotain uutta testaamisen arvoista, tämä voidaan lisätä testimoduuliin. Muuten kehityksen aikana tehdään moduuleihin muutoksia palautteen mukaan ja toistetaan kehityssilmukkaa. Revise-paketti mahdollistaa päivitettyjen ohjelmien testaamisen käynnistämättä Juliaa uudelleen.
Pluto.jl on Julialla Julialle kehitetty, Jupyter-työkirjojen kaltainen web-selaimeen ja ajettaviin soluihin perustuva kehitysympäristö, joka mahdollistaa interaktiivisen kirjallisen ohjelmoinnin (engl. literate programming). Työkirjat ovat aina toistettavia, sillä Pluto automatisoi pakettienhallinnan import- ja using-lauseiden perusteella.
Esimerkki

Fibonaccin luvut.
function fibonacci(n)
  f = [0, 1]
  # Julia-listojen indeksit alkavat ykkösestä.
  n in [0, 1] && return f[n + 1]
  # Ajon fibonacci(n = 2) tulos tulee listan indeksiin 3, jne. 
  for i = 3:(n + 1)
    # Huutomerkkiin päättyvät funktiot muokkaavat parametrejaan.
    append!(f, f[i - 1] + f[i - 2])
  end
  # end-sana viittaa listan vimeiseen indeksiin.
  return f[end]
end
Rakenne > Modularisointi

Julian Pkg-paketti mahdollistaa vakioitujen ympäristöjen luomisen, pääosin activate ja add/rm funktioidensa avulla. Tietty pakettiversio voidaan vaatia syntaksilla Pkg.add("Nimi@1.3") (semanttinen versiointi) tai Pkg.add("Nimi#master") (Git). Myös suora URL toimii, jos kyseinen paketti ei ole käytetyssä rekisterissä. Nämä komennot muokkaavat kahta projektikansion juuressa olevaa tiedostoa: Project.toml (metadata) ja Manifest.toml (riippuvuudet). Pkg.instantiate asentaa halutun Julia-ympäristön uudelleen näiden tiedostojen pohjalta. Julia-koodin lisäksi muiden riippuvuuksien käsittelemiseksi voidaan käyttää Artifacts.toml-tiedostoa, jonka avulla kunkin riippuvuuden paikallinen tiedostopolku saadaan käyttöön projektin Julia-koodissa syntaksilla polku = artifact"nimi" (engl. non-standard string literal).
Kun ympäristö koostuu useista paketeista, niin paketti muodostuu yleensä useiden moduulien hierarkiasta. Moduulit module Nimet ... end luovat uuden globaalin nimiavaruuden, johon tuodaan nimiä import ja using lauseilla ja lähdetiedostoja include()-kutsulla ja josta paljastetaan nimiä export-lauseilla (vain using ottaa export-lauseet huomioon). Paikalliseen moduuliin viittaamiseksi tarvitaan pistesyntaksia using .Nimi, koska pisteetön syntaksi viittaa Julia-paketteihin.
Juliassa on moduulin luoma globaali näkymä ja tämän sisällä ns. heikkoja ja vahvoja paikallisia näkymiä. if..else ja begin lauseet eivät luo ollenkaan uutta näkymää, kun taas struct, for, while ja try lauseet luovat paikallisen näkymän, jossa globaalien nimien uudelleenkäyttö on kielletty (heikko näkymä). Funktiot ja makrot luovat vahvan paikallisen näkymän eli ulkonäkymien nimiin sijoittaminen on sallittua eikä muokkaa niitä. Kullakin paikallisella näkymällä on kuitenkin lukuoikeus sen ulkonäkymissä määriteltyihin muuttujiin. Esim. funktiot perivät arvot määrittelympäristöstään, eli esim. tietyn moduulin funktiot voivat lukea samoja globaaleja muuttujia moduulistaan ilman erityisiä avainsanoja.